**Tankönyv 210. oldaltól**

**A mellékelt térképen kövesd a költő útját!**

**Petőfi Sándor**

**1823 – 1849**

**A magyar romantika irodalmának legnagyobb alakja**

**1. Életútja**

* a magyar romantikus költő, kortársai voltak Kölcsey Ferenc, Vörösmarty Mihály, Arany János, Jókai Mór
* a magyar irodalmi közvéleményben neve egyet jelent a költészet fogalmával
* művészetében teljesedett ki a magyar romantika
* Kiskőrösön született 1823. jan. 1-jén. Apja Petrovics István mészárosmester, anyja a Hrúz Mária
* Illyés Gyula így írt róla: *„Egy valaki a népből.”*
* 1824-ben Kiskunfélegyházára költöztek, itt tanult meg magyarul
* Összesen 9 iskolában tanult→gazdag élettapasztalatok. 1835-38-ig Aszódon tanult, itt egyike volt a legjobb tanulóknak. → *„Itt kezdtem verseket csinálni. Itt voltam először szerelmes. Itt akartam először színésszé lenni.”*
* Selmecbánya – Itt a magyar önképzőkör, a Nemes Magyar Társaság tagja lett. Azonban nagyon gyengén tanult
* 1838-ban apja tönkrement. (Fiának azt írta indulatosan: *„Leveszem rólad a kezem.”)*
* 1839 februárjában elindult gyalog Pestre és beállt a Nemzeti Színházba kisegítőmunkásnak
* 1839. Sopronban beállt önkéntes katonának. Nem bírta a megpróbáltatásokat, megbetegedett→ elbocsátották
* 1841. Pápán diák. Itt kötött szoros barátságot Jókai Mórral
* 1842-ben az Atheneaumban megjelent első verse A borozó
* 1843. a vándorlások éve→ először Székesfehérváron, majd Kecskeméten színészkedett
* Ezután Pozsonyba gyalogolt, majd Debrecenben vándorszínész
* 1844. a beérkezések éve→ Pestre megy, ahol felkereste Vörösmarty Mihályt, akinek ajánlására a Nemzeti Kör kiadja verseit. *,,s lett hírem és nevem.”*
* 1844. a Pesti Divatlapnál szerkesztő
* Ekkor jelenik meg A helység kalapácsa című komikus eposza és János vitéz
* Pesten megismerkedett **Csapó Etelkével** – 1. szerelem
* 1845. jan. 7-én a lány váratlanul meghalt→ *Cipruslombok Etelke sírjára* c. kötet.
* Kilépett a Pesti Divatlap szerkesztőségéből. Áprilisban elindult felvidéki körútjára→Úti jegyzetek
* 2. szerelem: **Mednyánszky Berta**→ újabb csalódás (a lány apja nem engedélyezte) → *Szerelem gyöngyei* című versciklusa.
* 1846 szeptemberében megismerte **Szendrey Júliát**, 1847-ben összeházasodtak
* 1847-ben elolvasta a Toldit, és ezután kötött szoros barátságot Arannyal
* 1848. március 15. egyik vezetője → Forradalmi versek, aktív résztvevő a harcokban
* A szabadságharc idején századosi rangot kapott
* 1848. dec. 15-én megszületett fia, Zoltán
* 1849 januárjában jelentkezett Bem tábornoknál → kedvelte, segédtisztjévé, személyes tolmácsává tette, óvta a csatáktól
* Márciusban apja, májusban anyja hal meg. Csatlakozik Bemhez, de tulajdonképpen civilként vesz részt a segesvári csatában, itt is tűnik el örökre 1849. júl. 31-én

**2. Alkotói portréja, munkássága**

* munkássága mérföldkő a magyar romantika irodalmában
* új irodalmi ízlés meghonosítására törekszik
* a bonyolult, ünnepélyes költemények helyett a közvetlenséget hirdeti
* egyszerű felépítés, ütemhangsúlyos (magyaros) verselés jellemzi műveit
* a népköltészetből meríti a témát, ezekhez a népies művekhez szeretne visszatérni
* nem utánozza a népdalokat, hanem újjáteremti azokat
* témák költészetében:
* népies helyzetdalok, életképek (A borozó)
* családi líra (Egy estém otthon)
* tájlíra (Az alföld, A puszta, télen)
* elbeszélő költemények (János vitéz)
* forradalmi látomáslíra (Egy gondolat bánt engemet…)
* hitvesi líra (Szeptember végén)
* szabadságharcos versek (Nemzeti dal)
* költői hitvallás (A XIX. század költői)
* filozófiai líra (Felhők-ciklus)

**3. Népiesség Petőfi költészetében**

* a romantika egyik legfontosabb célja: felfedezni a népköltészetet, a nemzeti múlt értékeit feltárni
* ehhez a törekvéshez csatlakozik Petőfi is
* költészetében a népiesség politikai program is 🡪 *„Ha a nép uralkodni fog a költészetben, közel áll ahhoz, hogy a politikában is uralkodjék…”*
* a néphez fűződő viszonya különbözik elődeitől
* ő nem külső szemlélő, hanem belülről mutatja be ezt a réteget
* a nép tipikus alakjai jelennek meg alkotásaiban 🡪 pl.: betyár, csikós, borozó legény, kocsmárosné
* fő műfajai:
* helyzetdal: A dalnak az a fajtája, amelyben a költő egy másik személy helyébe képzeli magát. Belülről mutatja be azt az alakot.
* életkép: A mindennapi élet egy-egy jellemző, ismétlődő jelenetét bemutató prózai vagy verses mű.
* dal: Bonyolult érzelmeket egyszerű formában megjelenítő, könnyed, dallamos énekelhető alkotás. Formája, rímelése, ritmusa szabályos.
* episztola: Költői levél. Valóságos, megnevezett személyhez szóló a nyilvánosság számára készült mű. Lírai alkotás, melyben a költő figyelme nem egy másik személyre, hanem általában saját magára irányul.

**Nézz utána!**

* **Mi lett a sorsa Petőfi Zoltánnak?**
* **Mi történt Szendrey Júliával Petőfi eltűnése után?**
* **Mitől rejtélyes Petőfi halála?**
* **Hogyan kapcsolódik Petőfihez Barguzin nevű orosz település?**
* **Hol találhatóak híres Petőfi emlékhelyek?**

**Akik kétesre állnak, elmaradtak néhány feladattal, és szeretnének jó jegyet szerezni, mindenképpen keresgéljenek!**

**A válaszokat le lehet írni, lehet készíteni ppt-t képekkel, érdekességekkel. ☺**

**Jó munkát! ☺**