**4. Petőfi fogadtatása**

* családjáról szóló személyes hangvételű verseit saját korának kritikusai elfogadhatatlannak tartották
* az ítészek (=kritikusok) szerint: *„P. úr versei közönségesek, durvák, útszéliek és póriasak…”*
* hiányolták a költői nyelv használatát
* Petőfi a kritikákra válaszul megírta A természet vadvirága c.verset 🡪 a született zseni (poeta natus) költői hitvallása ez
* a közönséget nem érdeklik a kritikák, ők felfedezik Petőfi egyszerűségét
* magukénak érzik verseit, mert róluk szólnak, az ő életükről, az ő nyelvükön
* sok verse már életében népdallá vált, több versszakkal egészítették ki az emberek, mint a népdalokat 🡪 pl. Befordultam a konyhára

**A táj szerepe Petőfi költészetében (T)**

**1. A tájversek hagyománya a magyar költészetben (előzmények)**

* a magyar táj első leírója Janus Pannonius volt 🡪 Búcsú Váradtól c. vers
* Balassi Bálint számára a végvári harcok, a vitézi küzdelem helyszíne volt a táj
* Kölcsey elsősorban elmélkedései, időszembesítése háttereként használta a tájat
* a romantika korában a táj zord, misztikus leírása divatos

**2. Petőfi tájlírájának jellemző vonásai**

* Petőfi szembeszáll saját korának romantikus elképzeléseivel
* a romantikára a hegyvidék, erdő, a változatos felszín leírása jellemző
* a költő ezzel szemben az alföldet mutatja be
* ő az Alföld költője, elsőként fedezi fel a rónaság szépségeit
* az ő költészetében lett az alföldi táj szép magyar tájjá
* ennek egyik oka, hogy Petőfi az Alföld szülötte, jól ismeri ezt a vidéket és lakóit
* tájleírása pontos, hiteles, részletes
* a puszta sík vidék a hazát, a hazaszeretet jelképezi számára
* a tájat saját gerincességével, egyenes jellemével azonosítja: *„Mint a róna, hol születtem, lelkem útja tetteimben egyenes…”*
* tájversei romantikus ihletésűek, érzelmi töltés jellemző
* érdekes, hogy tájversei általában az Alföldtől távol keletkeztek, mégis olyan pontos leírást ad, mintha éppen a helyszínen szemlélődne
* leíró módszere: tágítás, szűkítés 🡪 a távolitól a közeli felé halad, majd vissza
* ilyen versei pl.: Az alföld, A puszta, télen, Szülőföldemen, A Tisza

Hallgassátok meg a verset! <https://www.youtube.com/watch?v=-psF-6nPgwA>

**3. Az alföld**

**Keletkezése**

* 1844 júliusában Pesten írta a verset
* még azon az őszön meg is jelent a Honderű c. folyóiratban
* a költő által képviselt új tájeszmény jelenik meg a versben

**Cím értelmezése**

* megjelöli a vers témáját
* az alföld egyben motívum is Petőfi költészetében 🡪 szabadság, egyenesség, hazaszeretet jelképe

**Műfaja**

* dal, tájleíró költemény

**Szerkezete, gondolatmenete**

* a leírás, a táj bemutatása a távolitól a közeli felé haladva történik
* először madártávlatból ad átfogó képet a tájról
* majd fokozatosan csökken a látószög
* a vers zárlatában a lírai én a távolba tekint 🡪 összegzés

I. rész 1 – 2. vszk.

* a romantika által kedvelt hegyvidék és az alföld szembeállítása
* ellentétpárokat használ, hogy érzékeltesse a különbséget: fenn 🡨🡪lenn, bezártság 🡨🡪szabadság, börtön 🡨🡪 sas lélek

II. rész 3 – 5. vszk.

* madártávlatból mutatja be a tájat
* megjelenik a jellegzetes alföldi táj: Kis-Kunság, ménesek, csikósok
* a képet szinte élővé teszik a hanghatásokat leíró hangutánzó szavak 🡪 dobognak, kurjantása, pattogása

III. rész 6 –7. vszk.

* lejjebb ereszkedik a tekintet
* a tanyák melletti búzatáblák és a vadludak jelennek meg

IV. rész 8. vszk.

* az emberi világ is megjelenik a tájban 🡪 a csárda leírása

V. rész 9 –10. vszk.

* a lírai én megmutatja a az alföld legkisebb élőlényeit, növényeit is 🡪 törpe nyárfaerdő, homokban a gyík, árvalányhaj

VI. rész 11. vszk.

* a leírást szemlélődés váltja fel
* tekintetét engedi a látóhatár széléig

VII. rész 12. vszk.

* az alföld megszólítása, a látvány összegzése
* a költő megvallja érzéseit szeretett szülőföldjének
* hazaszeretetét a Szózatból ismert motívumokkal fejezi ki 🡪 bölcső – sír

Hallgassátok meg a verset! <https://www.youtube.com/watch?v=kfK6lgpaDvs>

**4. A puszta, télen**

**Keletkezése**

* 1844 januárjában írta Pesten, az Alföldtől távol
* Az alföld című vers párja lehetne
* viszont ez a költemény a puszta kevésbé ismert arcát mutatja be
* hiszen a leírás ideje nem a nyár, hanem a zord, hideg tél

**Cím értelmezése**

* témamegjelölő
* megjelöli a bemutatott tájat és az időszakot is
* irányítja az olvasást 🡪 tájversre számíthat az olvasó

**Műfaja**

* elégia

**Szerkezete, gondolatmenete**

I. rész 1 –3. vszk. A téli alföldi táj

* a téli természet leírása
* ember nélküli, mozdulatlan tájat ábrázol
* állóképszerű 🡪 megfagyott, dermedt világ
* a negatív tájleírás eszközét alkalmazza 🡪 leggyakrabban használt szó a *nem* és a *nincs*

Olyan tájleírás, amiben a költő nem azt mondja el, ami a tájben jelen van, hanem azt, ami hiányzik. pl.: Berzsenyi Dániel: A közelítő tél

II. rész 4 –6. vszk. Az emberi világ bemutatása

* a táj leírása után az emberi élet helyszíne is megjelennek 🡪 halászkunyhó, csőszház
* a külső táj dermedtsége a bent élő emberekre is kihat
* lassú mozgások, csend 🡪 mintha állna az idő

III. rész 7. vszk A puszta megelevenedik

* az eddigi állókép itt dinamikussá, mozgalmassá válik
* megjelennek a szelek, viharok

IV. rész 8 – 9. vszk. Az alkonyi puszta bemutatása

* ismét mozdulatlanság, komor hangulat jellemző
* a holló és a farkas említése misztikus hangulatot eredményez 🡪 a pusztai ember kiszolgáltatottságára, fenyegetettségére utal a téli hóvilágban
* egyes elemzők szerint a vers zárlatában a naplemente művészi leírása valójában Petőfi politikai nézeteit tartalmazza 🡪 erre utalhat: *kiűzött király, országa széle, leesik fejéről véres koronája*

Szorgalmi feladat (javítóknak erősen ajánlott)

Hasonlítsd össze a két tájleíró verset (Az alföld, A puszta, télen)! A tanult szempontokat használd! Ezek mellett még költői eszközöket is kereshetsz a versekben 🡪 hasonlat, megszemélyesítés, metafora