**Nemzeti imádságunk – a Himnusz**

**1. A vers keletkezésének körülményei**

* 1823. január 22-én írta Csekén – ma a magyar kultúra napja
* K. magányában nem lát maga körül olyan társadalmi erőket, akikre számíthatna
* a vers megírásához hozzájárult a történelmi pillanat is 🡪 Herder jóslata
* A tehetetlen nemesség nem képes a szabadság kivívására
* Úgy véli, a népek, országok életét a vak sors, a véletlen, a fátum irányítja – a Himnusz erről a fatalista szemléletről tanúskodik
* 1829-ben jelent meg a vers nyomtatásban az Auróra c. folyóiratban (Csak alcímmel!)

**2. Cím és alcím értelmezése**

* A cím megjelöli a műfajt, ezzel irányítja az olvasásunkat.
* Az alcím (A magyar nép zivataros századaiból) szerves része a címnek, sokáig csak az alcímmel jelenhetett meg a cenzúra miatt

**3. Műfaja**

* himnusz: Istenhez vagy istenhatalmakhoz szóló magasztos hangvételű lírai alkotás. Szerkezete keretes: könyörgés-indoklás-könyörgés.
* időszembesítő vers: Olyan lírai alkotás, amely a dicső múltat szembeállítja a sivár, értéktelen jelennel.

**4. A mű szerkezete**

* Isten a megszólított, a költő a közvetítő Isten és a nemzet között
* nem csak a maga nevében beszél, hanem egy közösség érdekében (jeremiádokhoz, siratóénekekhez hasonló)
* Szerkezete keretes
* A klasszikus himnuszok szerkezeti egységeit tartja meg: könyörgés – indoklás – könyörgés

**I. rész – 1. vszk.: könyörgés**

* bevezető imádság, melyben az *áldd* igét helyezi a középpontba.
* a költő áldást kér a magyar népre.

**II. rész – 2 – 7. vszk.: indoklás**

2-3. vszk: A dicső múlt képe

* büszke önérzettel sorolja a magyar haza értékeit.
* az értékek közé tartoznak a természeti kincsek és a nemzeti múlt sikerei (Honfoglalás, bőség, hadiszerencse, Mátyás győzelmei, értékgazdagság)
* célja ezzel a nemzeti öntudat ébresztése
* alliterációt=betűrímet használ, hogy kiemelje a hadi sikereket 🡪 *„S nyögte Mátyás* ***b****ús hadát /* ***B****écsnek* ***b****üszke vára.”*
* alliteráció: Olyan költői eszköz, amelyben az egymást követő szavak szókezdő hangjai csendülnek össze.

4-6. vszk: Tragikus múlt képei

* „Haj, de bűneink miatt” fordulattal a nemzeti sorscsapások szólalnak meg.
* a nemzeti önkritika hangjai ezek
* legfájóbbnak a belső árulást, romlást tartja
* úgy látja, hogy ez okozza a nemzet vesztét 🡪 hasonlóan Berzsenyi Dánielhez 🡪 A magyarokhoz I., tölgy-metafora
* költői eszközökkel emeli ki mindezt:
* kizáró ellentét: Oximoron. Olyan ellentét, amelyben a szembenálló dolgok jelentése kizárja egymást. pl.: „nem lelé / Honját a hazában”

7. vszk: A sivár jelen képe

* ebben a részben a dicső múlttal szembeállítja a sivár, értéktelen jelent
* ez a kontraszt szemléletes ellentétpárokban is megnyilvánul: vár 🡨🡪kőhalom, kedv, öröm 🡨🡪halálhörgés, siralom, szabadság 🡨🡪rabság
* megjelenik a nemzethalál gondolata is, mellyel célja a nemzet felrázása, buzdítás
* oka: Herder – jóslata!

**III. rész – 8. vszk.: könyörgés**

* a záró versszak ismét fohász, Istenhez szól
* az első versszak ismétlése, de pesszimistább a kicsengése
* a **szánd** ige kerül a fő helyre, ez meghatározza a befejező rész hangulatát
* a költő már nem áldásért, csupán szánalomért esedezik.

**5. Rímelése, verselése**

* keresztrím: a b a b
* verselése: ütemhangsúlyos, magyaros verselés

**6. A himnusz jelentősége**

* nemzeti himnuszunk, valahányszor elhangzik, nemzeti hovatartozásunkat, magyarságunkat érezzük át
* jelkép a címerrel és a zászlóval együtt
* Kölcsey műve előtt két középkori egyházi eredetű ének töltötte be a nemzeti ének szerepét: Boldogasszony, anyánk …, Ah hol vagy, magyarok tündöklő csillaga
* az üldözött magyarság himnusza a Rákóczi-nóta volt
* 1844-ben pályázat a Himnusz megzenésítésére: azóta Erkel Ferenc dallamára a magyarság himnusza lett.
* a forradalom és szab. harc idején már nemzeti énekként éneklik, de a bukás után betiltják, helyét a császári himnusz, a Gotterhalte veszi át.
* 1856-ban Szatmárcsekén, a Kölcsey-emlékmű avatásakor éneklik újra.

**A nemesi pesszimizmus Kölcsey lírájában**

**1. Általános jellemzők**

* nemesi patriotizmus: a nemesi költőknek az a felfogása, hogy a nemességet a hazával azonosítják (Kölcsey, Berzsenyi)
* ebből köv. a nemesi pesszimizmus: A nemesség saját osztályának pusztulásából az egész ország pusztulására következtet
* (Katona József a Bánk bán c.műben ezzel a felfogással ment szembe, amikor Bánk már nemcsak a nemesség érdekeit védi, hanem az egész nemzetre kiterjed a hazafiassága)
* Kölcsey verseiben érezhető Herder német filozófus hatása – lásd: Himnusz
* Ebbe a témakörbe tartoznak például az alábbi versei is:
* Zrínyi dala
* Zrínyi második éneke
* Rebellis vers

**2. Zrínyi dala**

**a) Keletkezése**

* a magyar reformkor, romantika időszakában olyan költő válik példaképpé, aki egy személyben költő és politikus is
* így lesz ideál ebben a korban Zrínyi Miklós a költő, politikus és hadvezér
* 1830-ban írta a verset Szobráncon, Szemere Pálnál tett látogatása alkalmával

**b) Cím értelemzése**

* eredeti címe Szobránci dal volt, utalva ezzel a vers keletkezésének helyszínére
* később a cenzúra miatt megváltoztatta ezt, hogy a művet a címmel a múltba helyezze
* így lehetősége volt arra Kölcseynek, hogy leírja a nemzetet féltő aggodalmait

**c) Műfaja**

* a címben szereplő dal ellenére a műfaja **politikai óda**
* időszembesítő vers

**d) Szerkezete**

* a vers egy dialógusra, párbeszédre épül
* a kérdés-válasz valójában egy belső vita kivetítése
* a költő beleéli magát a vándor és a költő nézőpontjába is
* a **vándor kérdései** a páratlan versszakokban szólalnak meg: **1.,3.,5. vszk**.
* A vándor a dicső hazát *(„Hol van a hon…?”)*, a hősök emlékét *(„Hol van a bérc…”)* és a népet keresi
* azt a népet hiányolja, amely ha kellett élete árán is megvédte a hazát
* a **költő válaszai** a páros versszakokban jelennek meg: **2.,4.,6. vszk.**
* a válaszok kiábrándítóak: a haza többé nem a győzelmek otthona már
* hősök már nem élnek, az utódok elfelejtették a régi dicsőséget
* a népről nyilatkozik a legpesszimistábban: *„Névben él csak, többé nincs jelen…”*
* a nagyszerű elődök leszármazottai gyengék, romlottak
* a vers zárlatában megjelenik a nemzethalál gondolata is – utalva Herder jóslatára

**e) Verselése**

* időmértékes