Itt tudjátok meghallgatni a verset: <https://www.youtube.com/watch?v=-QkU-Xam_p4>

**Vörösmarty reformkori költészete,**

**a Szózat elemzése**

**1. Keletkezés körülményei**

* a vers megírásának közvetlen előzménye az 1832-36-os országgyűlés erőszakkal való feloszlatása
* a hazafiakat börtönbe vetik, az egész országban a bizonytalanság, csüggedés lett úrrá
* Vörösmarty ebben a helyzetben szólni kívánt a nemzethez 🡪 maga mögött hagyta a passzív romantikát, az álomvilágot (lásd Csongor és Tünde)
* reformkori költészetének (aktív romantika) nyitó verse a Szózat
* 1836-ban írta meg a költeményt, 1837-ben jelent meg az Auróra c.zsebkönyvben
* Kossuth Lajos a vers jelentőségéről így nyilatkozott:

*„Vörösmarty, ha mást soha nem írt volna … ezen egy művével is hervadhatatlan koszorút körített homlokára…”*

**2. Cím értelemzése**

* a szó jelentése: intő beszéd, mai értelemben: felhívás, kiáltvány
* megjelöli a vers hangulatát, utal a mondanivalóra is

**3. Műfaja**

* óda

**4. Szerkezete**

* a vers keretes szerkezetű, akárcsak a Himnusz
* témája: a költő válságos politikai, történelmi helyzetben rendületlen hazaszeretetre, harcos helytállásra szólítja fel a reményvesztett nemzetet

1. **rész: 1 – 2. vszk – a keret első része JELEN**

* a költő a jelenhez intézi felhívását, szózatát
* szavai már nemcsak a nemesekhez szólnak (lásd Kölcsey Ferenc), hanem az egész nemzethez
* a mondanivaló ünnepélyességét ellentétpárokkal emeli ki: bölcső 🡨🡪sír, ápol 🡨🡪 eltakar, nagyvilág 🡨🡪itt
* célja a buzdítás

1. **rész: 3 – 5. vszk – MÚLT**

* a romantikus költők szokásához híven a múltba fordul (Lásd Himnusz)
* ő a múltból a harcos elemeket emeli ki 🡪 utalva ezzel arra, hogy a közös múlt helytállása a jelenben is kötelez
* Rákóczi, Hunyadi és a honfoglalás példája kell, hogy lelkesítse saját korának magyarságát
* az ismétlésnek egy fajtáját használja, hogy nyomatékosítsa a mondanivalót 🡪 **anaforás ismétlés:** Olyan ismétlés, melyben az egymást követő mondatok ugyanazzal a szóval vagy szócsoporttal kezdődnek. pl.: „Ez a föld…, Ez, melyhez…, Itt küzdtenek…Itt törtek…”

1. **rész: 6 –7. vszk. – JELEN**

* a harcokban megfogyatkozott, de meg nem tört magyarságról beszél
* kimondja, hogy a magyarság is beletartozik a népek családjába, ez adhat reményt a jövőben
* időszembesítés használ, mellyel célja a buzdítás

1. **rész: 8 – 12. vszk. – JÖVŐ**

* Vörösmarty úgy véli, hogy a múltban hozott áldozatok egy jobb jövőt készítettek elő
* hisz az ész és a szív, az értelem és az érzelmek egységében
* úgy véli, hogy a magyarság előtt két lehetőség áll:

1. jönnie kell egy jobb kornak
2. felmerül a nemzethalál gondolata 🡪 „nagyszerű halál” jelentése: hősi, dicsőséges halál 🡪 Vízió, látomás

* ezt a részt párhuzamba állíthatjuk Kölcsey F.Himnusz és Berzsenyi Dániel A magyarokhoz I.című verseivel 🡪 az ok: Herder jóslata
* a magyarság bukása azonban más népek életére is hatással lesz
* fő stíluseszköze ebben a részben is az i**smétlés**, melynek célja a nyomatékosítás

1. **rész: 13 – 14. vszk. – a keret befejező része JELEN**

* ismét a nemzetet szólítja meg
* az ismétlésben módosít a szavak sorrendjén 🡪 a mondat elejére kiemeli a „Légy híve…” szókapcsolatot
* így még határozottabb hangon ismétli meg az első rész parancsát: a hazához való hűség kötelesség

**5. Verselése, rímelés**

* **bimetrikus** verselésű: Olyan vers, amelyet egyszerre lehet ütemhangsúlyosan és időmértékesen is ritmizálni.
* rímképlete: a b a b – keresztrím

**6. Jelentősége, utóélete**

* 1843-ban pályázatot írtak ki a vers megzenésítésére
* Egressy Béni nyerte el a díjat, ő szerzett zenét a Szózathoz
* nemzeti énekünk, a Himnusz mellett, valamint jelkép is
* nemzeti összetartozásunk jelképe

A verset itt tudjátok meghallgatni: <https://www.youtube.com/watch?v=KAU99K1D17Q>

**A Guttenberg-albumba**

1. **Keletkezése**

* 1839-ben írta a verset a költő
* a könyvnyomtatás feltalálásának 400 éves évfordulójára egy díszes albumot adott ki egy német cég
* a költőt felkérték, hogy verssel emlékezzen meg Guttenberg Jánosról, a könyvnyomtatás feltalálójáról, a könyvek hasznáról
* a vers nem dicsőítés, inkább a költő véleménye a könyvek, a tudomány szerepéről saját korában

1. **Cím értelemzése**

* témamegjelölő, utal a vers alkalmi jellegére

1. **Műfaja**

* epigramma, gondolati mélysége miatt óda is lehet

1. **Szerkezete**

* A vers egyetlen **körmondat**ból áll

Olyan művészi szerkesztésű többszörösen összetett mondat, amelynek két része van: előszakasz és utószakasz. A mondanivalót mindig az utószakasz tartalmazza.

* Vörösmarty feltételeket szab a könyvek megünnepléséhez
* a sorok elején a Szózatból már ismert anaforás ismétlést használja *(„Majd, ha…”*)
* a verset a körmondat részeinek megfelelően két részre oszthatjuk

1. rész – előszakasz (első 12 sor)

* felsorolja a feltételeket, amiknek meg kell változni ahhoz, hogy méltó módon élhessenek az emberek 🡪 a babonák megszűnése, béke a népek között, társadalmi ellentétek megszűnése, a fejlődés, haladás elterjedése nyugatról, a tanulás, tudás lehetősége mindenkinek

1. rész – utószakasz, a következtetés, a csattanó (utolsó két sor)

* ha a feltételek megvalósulnak, akkor lehet méltóképpen ünnepelni a könyveket és a könyvnyomtatást
* hiszen a könyvek, a tudományok csak egy igazságos, élhető világban, társadalomban érhetik el a céljukat
* a vers szerkezete hasonlít Batsányi János A franciaországi változásokra c.versére