**Nézzétek meg az alábbi Zanza összefoglaló videót!**

<https://zanza.tv/magyar-nyelv/nyelv-es-tarsadalom/tarsadalmi-nyelvvaltozatok>

1. **katonai (bakanyelv) nyelvhasználat**

* **A katonaságban a katonák egymás közötti kommunikációjában használt szleng kifejezéseinek összessége.**

**Jellemzői:**

* 1990-ig kerültek új szavak ebbe a nyelvi rétegbe
* A magyar katonai szleng szótára tartalmazza az összegyűjtött kifejezéseket
* kifejezte a csoporthoz tartozást
* közülük több is bekerült a köznyelvbe pl.: kopasz-újonc, kokeró-cigány, majrévas-kapaszkodó a tankban (ma az autókban lévő kapaszkodóra használják)
* példák:

eltáv- hétvégi eltávozás, KGST indián – cigány, káemes-konyhai munkás, agyas-hivatásos katona, élettárs-géppuska, acélkoporsó- tank, pikszishús- húskonzerv, kanálgép- evőeszközkészlet

***Érdekesség! Érdemes elolvasni***. <https://honvedelem.hu/hatter/tiz-magyar-szo-amit-a-monarchia-ormestereitol-tanultunk/>

1. **argó**

* **Tolvajnyelv. Bűnözői csoportok saját nyelvváltozata. A bűnözők által használt „szakmai” szleng.**

**Jellemzői:**

* Magyarországon az első ismert tolvajnyelvi szavak jegyzéke az 1770-es évekből maradt fenn az alföldi zsiványok nyelvéből
* célja a csoporthoz való tartozás kifejezése, bizonyos tevékenységek eltitkolása
* a kívülállók kirekesztése miatt jött létre
* a köznyelvet beszélők nem értették
* a köznyelvi szavakat más értelemben használja – pl. maci - széf
* jellemzője a durva, trágár kifejezések használata
* a legtöbb argó szó ismeretlen eredetű
* előfordulnak köznyelvi szavak is eltorzított formában
* az idő folyamán sok kifejezés került át az argóból a köznyelvbe és a szlengbe – pl.: kiló- száz, rongy- ezer, buli, cucc, kaja
* A magyar tolvajnyelv szótára foglalja össze ezeket a szavakat
* **példák:**

hadovál- beszél, piti- ócska, matróz- tolvaj, fekvő nyolcast kapott- életfogytiglant kapott, Állj vizet! – Fedezzél!, dohány- pénz, hekus, fakabát, kék, zsaru- rendőr, karperec- bilincs

1. **szleng**

* **A köznyelvnek alacsonyabb igényességű nyelvi változata.**

**Jellemzői:**

* ma már a beszélt köznyelvben is megtalálható sok szleng kifejezés
* szókincse gyorsan változik, formálódik
* éltető közege az ifjúsági nyelv és az argó
* a szleng ma már a médiában, filmekben, sőt még az irodalomban is jelen van
* nemcsak fiatalok, hanem idősebbek is használják
* célja a köznyelvi stílus variálása, élénkítése, egyéni stílus kialakítása
* szóviccek, divatszavak 🡪 plázázik, shoppingol
* példák:

csaj, csóró, pia, dumál, sumákol, tökre, gázos, bagó, ropi-cigi, beköp, bige-lány, haver, frankó, Csá!

Mai szleng kifejezések: arcoskodik, behúzza, chill, páva, span, yolo, bro, tesó