**Kedves Gyerekek!**

**Elérkeztünk az utolsó anyagrészünkhöz nyelvtanból. Másoljátok le a füzetbe és tanuljátok meg!**

**Szeptemberben mindenki azt a füzetet hozza nyelvtan órára, amibe ezeket a jegyzeteket készítette! Átnézünk minden tananyagot, majd számon fogom kérni a tanultakat. NE dobd ki a füzetet!!!!!**

**Az év végi lezárással kapcsolatos információk:**

* **a héten minden eddig beadott feladatot kijavítok, értékelek**
* **hétvégén átnézem a jegyeket, akit lehet, lezárok**
* **a kétes, problémás eseteknél javító feladatot fogok adni**
* **aki szeretne, még a jövő héten tud javítani**
* **az értékelés szempontjai: a Krétába került osztályzatok + szorgalom (aktivitás)**
* **a jobb jegyet 7 tizedtől fogom megadni 🡪 pl. 3,7 (Lehetnek ettől eltérő esetek is! pl. aktív órai, karantén iskolai munka)**
* **a kettes esetén 1,7-nél adok javító feladatot**

**Fontos!**

**Aki még tartozik a lemásolt vázlatai fotójával, pótolja! Határidő: június 3. szerda**

**A hiányzó vázlatokra elégteleneket adok.**

**Ha bármilyen kérdés felmerül, keressetek nyugodtan!**

**Kitartást az év zárásához! ☺**

**Az anyanyelv területi tagolása – a nyelvjárások**

**1. Általános jellemzők**

* nyelvjárás: Egy nyelv területi nyelvi változata, más néven dialektus. A nyelvjárások szókincsükben, nyelvtani rendszerükben, hangtanukban térnek el a köznyelvtől.
* a nyelvek földrajzi területenként nyelvjárásokra tagolódnak
* a nyelvjárások kutatásával foglalkozó nyelvészeti tudomány a dialektológia
* egyes népeknél a nyelvjárások között olyan nagy különbségek vannak, hogy a más területen élők nem is értik meg egymást 🡪 például a kínai nyelv
* a magyar nyelvjárások között nincsen olyan különbség, ami a megértést nehezítené 🡪 a más területen élők megértik egymást
* a magyar nyelvterületen 10 nyelvjárási régiót különböztetünk meg (ezek határai nem esnek egybe az országhatárokkal) 🡪 pl. Székely régió, Moldvai régió
* Siófok és környéke a Közép-dunántúli-kisalföldi régióba tartozik

**2. A nyelvjárási szavak típusai**

a) alaki tájszó: Olyan szavak, amelyek csak kiejtésükben térnek el a köznyelvi alaktól.

pl: szíp – szép, embör – ember, gyerök –gyerek, csollány – csalán

b) valódi tájszó: A köznyelvi szót a nyelvjárás egyedi kifejezéssel jelöli.

pl.: pityóka – burgonya, biling – szőlőfürt, tengeri – kukorica, paszuly – bab

c) jelentésbeli tájszó: A köznyelvi szavak a nyelvjárásban más jelentésben élnek.

pl.: medence – fateknő, bogár – légy, folyó – árok

**3. A nyelvjárások védelme**

* manapság gyakran hallani, hogy a nyelvjárásban beszélőket megbélyegzik 🡪 parasztosan beszél – mondják
* így a nyelvjárási beszélő alkalmazkodni próbál a köznyelvhez 🡪 elveszíti nyelvjárását
* a nyelvjárások közös kincseink, őrizni, óvni kell őket