Gyerekek!

Amint megbeszéltük, nyelvtanból már nem küldök tananyagot. A füzetbeli vázlatokról kérem a fotókat elküldeni!

Így a fennmaradó irodalom anyagot két részre osztottam. Egyiket itt, a másikat az irodalom tantárgynál csatolom. Kérem, hogy ezt még másoljátok le, vagy nyomtatás után ragasszátok be! Petőfi érettségi tétel, tehát fontos tananyag.

Szeptemberben ezzel nyitunk, tehát mindenki ezt a füzetet hozza majd!

Utóirat: Előbb az irodalom csatolmányban található vázlatot másoljátok! ☺ Utána jöhet ez. ☺

**Hitvesi líra**

**1. Általános jellemzők**

* a költő több szerelmi versciklust is írt korábbi kedveseihez 🡪 Cipruslombok Etelka sírjáról (Csapó Etelka halála után), Szerelem gyöngyei (Mednyánszky Bertához)
* szerelmi költészetét azonban hitvesi lírának szokás nevezni, hiszen szerelmi témájú alkotásainak nagyobb részét feleségéhez írta.
* Szendrey Júliához szólnak többek között Reszket a bokor, mert…, Fa leszek, ha…, Minek nevezzelek…, Szeptember végén c. versei
* szemléletében újdonság, hogy a magánélet mellett neki egyformán fontos s közélet is, a szabadság ügyéért folytatott harc

Hallgassátok meg a verset és a Red Bull Pilvaker feldolgozást! ☺

<https://www.youtube.com/watch?v=MHLWvcHbBtU>

<https://www.youtube.com/watch?v=EMMXCsCBECY>

**2. Szeptember végén**

**Keletkezése**

* 1847 szeptemberében keletkezett a vers
* Koltón írta nászútjuk idején
* hitvesi lírájának legismertebb verse

**Cím értelemzése**

* témamegjelölő
* utal a vers hangulatára

**Műfaja**

* elégia

**Szerkezete, gondolatmenete**

* Jelen – jövő, közel – távol ellentétpárokkal fogalmazza meg érzéseit
* itt és most: szerelem, boldogság, fiatalság, tavasz, nyár
* ott, a jövőben: téli világ, hó, ősz haj, öregség, elmúlás, kétség
* a 2. vszk. egy megállapítással kezdődik, ami mára szállóigévé vált sor: „*Elhull a virág, eliramlik az élet.*”
* a természet és az emberi élet párhuzama jelenik meg
* kétségek gyötrik 🡪 vajon a szerelem örökké, a síron túl is tart majd?
* a vers zárlata temetési látomás 🡪 örök hűség akkor is, ha hitvese hűtlen lenne hozzá
* a vers romantikus motívumai: özvegyi fátyol, havas hegyek, síri világ, éj közepén

**A forradalmi események sodrában**

**1. A korszak verseinek jellemzői**

* 1848 januárjától a költő forradalmi lázban égett
* követte az európai eseményeket
* verseinek többsége ekkor közvetlen politikai mondanivalót fogalmaz meg 🡪 lángoszlop!
* a márciusi események egyik főszereplője, a Nemzeti dal pedig szinte a forradalom himnuszává válik
* a március 15-e után keletkezett versei szenvedélyes hangvételűek 🡪 pl.: A nemzethez, Föltámadott a tenger

Hallgassátok meg a verset! <https://www.youtube.com/watch?v=3EpUC7RhUIk>

**2. Föltámadott a tenger**

**Keletkezése**

* Petőfi első, nyomtatásban is megjelent királyellenes verse
* 1848. március végén írta, a Bécsben visszavont engedmények hírére

**Cím értelmezése**

* megjelöli a vers központi motívumát 🡪 a háborgó tenger a fellázadt nép metaforája
* ezzel megjelöli a vers témáját is

**Műfaja**

* allegorikus dal
* allegória: Az allegória hosszabb gondolatsoron, versszakon vagy egy egész versen át kifejtett metafora vagy megszemélyesítés. Egy elvont gondolatot konkrét képpel ábrázoló költői kép.
* praktikus oka is volt, hogy ezt a költői eszközt használta 🡪 a cenzúra megtévesztése

**Gondolatmenete**

* A versnek van egy elsődleges jelentése, de a képekből feltűnik egy második jelentés is.
* Petőfi mindjárt a vers indításakor meg is magyarázza az allegóriát: „*Föltámadott a tenger, / A népek tengere;”*
* az 1. sor egy vihar leírását készíti elő
* a 2. sor mindjárt azt is kifejti, hogy ez a vihar a népek körében zajlik, ez tehát egy forradalom.
* Petőfi egyetlen szimbólumrendszerre építi fel a verset: a tenger - hajó - vihar képekre.
* a tenger a nép, a vihar a forradalom, a tengeren hánykolódó hajó pedig az uralkodó osztályt, a nemeseket, a királyt jelképezi.
* a tenger mozgása egyre erőteljesebb, egyre fenyegetőbb
* a vihar a 4. versszakban éri el a tetőfokát, amikor megfordul a világ: a tenger medre lesz szárazon, és a hullámok az égig érnek 🡪 látomás, a bibliai özönvíz képe
* az özönvíz megtisztította a földet a bűnöktől
* a vihar = forradalom eltörli a föld színéről az elnyomatást, az uralkodókat
* a vers egy példázat, amely egy erkölcsi, társadalmi igazságra világít rá 🡪 a nép, az összefogás erejére