**A beszéd megszólaltatása – a beszéd zenei eszközei**

**(mondat – és szövegfonetikai eszközök)**

1. **Általános jellemzők**

* a beszédnek közben a tudatosan használt nyelvi elemek és a nem nyelvi eszközök is hatnak a hallgatóra (pl. hangerő)
* a beszéd zenei eszközei
* hangsúlyos és hangsúlytalan részek váltakozása
* hangmagasság váltakozása, a beszéd dallama
* a hangterjedelem, hangszín
* szünetek beiktatása
* beszédtempó, gyorsaság, sebesség
* ezek használatának célja az **eufónia 🡪** Szép, jó hangzás. Elősegítheti a magánhangzók és a mássalhangzók arányos elosztása.
* ezek mellett fontosak a beszédet kísérő nem nyelvi jelek – nonverbális eszközök

**2. A beszéd zenei eszközei – fajtái**

**a) Hangsúly:** az az erőtöbblet, amellyel a beszédben egyes részeket kiemelünk, másoktól elkülönítünk.

Jellemzői:

* a magyar nyelvben mindig az első szótag a hangsúlyos
* más nyelvekben a hangsúly áthelyezésével megváltozhat a jelentés
* **Szakaszhangsúly:** egyik hangsúlyos szótagtól a másik hangsúlyos szótagig tartó rész
* **Mondathangsúly:** az előzőekhez képest új közlést tartalmazó részt kiemelő hangsúly.

**b) Hanglejtés (intonáció):** a beszéd dallama, a hangmagasságnak a beszéd közben való változása.

Jellemzői:

* **Hangfekvés:** a beszélő egyéni sajátossága, lehet: magas, közepes, mély
* tudatosan is változtathatjuk. pl.: szónoklat esetén
* a hanglejtés típusai**:** eső – ereszkedő: kijelentő mondat esetén

lebegő – szökő: érzelmileg telített szavak, mondatok. Felszólító mondat esetén. pl.: Hozd!, Vidd! Vigyázat!

emelkedő – eső: kérdő mondat, -e kérdőszó nélkül pl.: Ezt a képet vitte el?

* a hanglejtés szerepe: elkülöníti a mondatfajtákat, szerkezetileg tagolja a beszédet, árnyaló szerepe van, a beszélő érzelmeit fejezi ki.