**Örkény István (T)**

**(1912 – 1979)**

**A groteszk szemlélet nagymestere az irodalomban**

**1. Életútja, pályaképe**

* Örkény István a modern magyar próza és dráma kiemelkedő alkotója
* Műveiben új szemléletet képvisel: a groteszk és az abszurd ábrázolási technikát
* Ezek segítségével törekszik a világ ellentmondásos jelenségeinek megértésére, bemutatására
* Nevét az általa létrehozott műfaj, az egyperces novella tette igazán ismertté
* Leghíresebb alkotásai: Tóték, Macskajáték, Egyperces novellák (gyűjtemény)
* Örkény 1912-ben született Budapesten nagymúltú gyógyszerész családban
* Tanulmányait a gimnázium elvégzése után a műegyetemen folytatta 🡪 vegyészmérnöknek tanult
* Mellette gyógyszerészetet is tanult 🡪 mindkettőből diplomát szerzett
* Első írói próbálkozása 1934-35-ben egy folyóirat indítása 🡪 zsebpénzéből, barátaival hozta létre – címe Keresztmetszet
* Első megjelent műve a Tengertánc c. novella, amelyet a Szép Szó c. folyóirat közölt 1937-ben
* Nagy hatással van alkotói szemléletére londoni és párizsi tartózkodása (1938-39)
* Első novelláskötete Tengertánc címmel jelent meg 1941-ben
* 1942-ben munkaszolgálatos a doni harctéren 🡪 hadifogság, 1946-ban tér haza
* Visszatérése után színházi dramaturgként dolgozott
* 1957 után évekig nem közölték írásait 🡪 gyógyszerészként dolgozott
* Nagy siker a Tóték c.tragikomédiájának bemutatása (1967)
* 1969. Párizsban Fekete Humor Nagydíjat kap (a Tótékért), itthon 1973-ban Kossuth-díjjal tüntették ki

**Egyperces novellák**

1. **A műfajról…**

* A műfaj és annak elnevezése Örkénytől származik
* Az első egypercest 1968-ban írta
* A szerző szerint a megváltozott életritmus új típusú irodalmat kíván
* Nincs idő hosszabb művek olvasására, ezért alkotta meg ezt az új műfajt
* Egyperces novella: Olyan 8-38 soros prózai műfaj, amelynek lényege a groteszk szemlélet.
* Örkény úgy fogalmazott, hogy a novellák egypercesek, de kétszemélyesek
* Hiszen az író részéről a közlés minimuma, míg az olvasó részéről a képzelet maximuma kell a jó egypercesekhez
* Sajátosságuk, hogy több műfaj is keveredik bennük. Pl.: népmese, pesti vicc, átszállójegy hátulja, használati utasítás
* Lényeges elemük a cím 🡪 több jelentésréteg épül egymásra
* Témáik: a történelem, háború, társadalmi problémák, mindennapi élet
* Nem azért rövidek, mert nincs mondanivalójuk
* Éppen ellenkezőleg: kevés szóval akarnak sokat mondani
* Aktív olvasást kívánnak meg
* Fontos a groteszk szemlélet 🡪 más nézőpontból szemlélik a világot, a mű világa zárt, benne bármi megtörténhet „A groteszk pont helyett kérdőjelet tesz, tehát nem lezár, hanem utat nyit, elindít.”
* groteszk: Ábrázolási technika, a komikumnak az a fajtája, amely szélsőségesen össze nem illő dolgokat párosít. Ezzel kelt meghökkentő hatást. Az ilyen művek a tragédia és a komédia határán állnak.

1. **In memoriam dr. K.H.G.**

* **Cím értelmezése**: a latin kifejezés jelentése: emlékére
* A K.H.G. monogram valószínűleg Örkény munkaszolgálatos társát, dr. K. Havas Gézát jelöli
* **Műfaja**: groteszk egyperces novella
* **Gondolatmenete**: a műnek két szereplője van: a fegyveres német őr és a munkaszolgálatos
* Személyükben két ideológia ütközik össze 🡪 a fasizmus és a humanizmus
* A fasizmus ideológiája az erőszakra, a felsőbbrendűségre épül
* Míg a humanizmus az értékekre, az emberi méltóságra épül
* A helyzet groteszk, egy lódögnek gödröt ásó munkaszolgálatos beszélgetni próbál az őt fogva tartó német őrrel
* Anyanyelvén szólítja meg az őrt, a téma a német kultúra
* Ezt a munkaszolgálatos jól ismeri, az őrnek viszont fogalma sincs saját nemzete nagyjairól
* A mű csattanója, hogy az őr szégyenében és dühében lelövi dr. K. H. G.-t
* Az egyperces értelmezése: kétféle ember van: aki képes lőni, és aki nem
* Az őrnél van a fegyver, nála van a hatalom
* Egy valódi humanista akkor sem lőne, ha nála lenne a fegyver