**Örkény István (T)**

**(1912 – 1979)**

**A groteszk szemlélet nagymestere az irodalomban**

**1. Életútja, pályaképe**

* Örkény István a modern magyar próza és dráma kiemelkedő alkotója
* Műveiben új szemléletet képvisel: a groteszk és az abszurd ábrázolási technikát
* Ezek segítségével törekszik a világ ellentmondásos jelenségeinek megértésére, bemutatására
* Nevét az általa létrehozott műfaj, az egyperces novella tette igazán ismertté
* Leghíresebb alkotásai: Tóték, Macskajáték, Egyperces novellák (gyűjtemény)
* Örkény 1912-ben született Budapesten nagymúltú gyógyszerész családban
* Tanulmányait a gimnázium elvégzése után a műegyetemen folytatta 🡪 vegyészmérnöknek tanult
* Mellette gyógyszerészetet is tanult 🡪 mindkettőből diplomát szerzett
* Első írói próbálkozása 1934-35-ben egy folyóirat indítása 🡪 zsebpénzéből, barátaival hozta létre – címe Keresztmetszet
* Első megjelent műve a Tengertánc c. novella, amelyet a Szép Szó c. folyóirat közölt 1937-ben
* Nagy hatással van alkotói szemléletére londoni és párizsi tartózkodása (1938-39)
* Első novelláskötete Tengertánc címmel jelent meg 1941-ben
* 1942-ben munkaszolgálatos a doni harctéren 🡪 hadifogság, 1946-ban tér haza
* Visszatérése után színházi dramaturgként dolgozott
* 1957 után évekig nem közölték írásait 🡪 gyógyszerészként dolgozott
* Nagy siker a Tóték c.tragikomédiájának bemutatása (1967)
* 1969. Párizsban Fekete Humor Nagydíjat kap (a Tótékért), itthon 1973-ban Kossuth-díjjal tüntették ki

**Örkény István: Tóték (T)**

1. **Keletkezése**
   * 1964-ben (film) forgatókönyv formájában írta meg a művet Örkény 🡪 érdektelenség fogadta
   * Az író a fronton szerzett tapasztalatait dolgozta fel a mű megírásakor
   * Örkény a háborút tekintette élete sorsdöntő élményének
   * Később kisregényt, majd tragikomédiát írt belőle
   * 1967-ben mutattak be a Thália színházban, először kamaradarabként, majd a nagyszínpadon 🡪 elsöprő siker
   * 1969-ben Fábri Zoltán filmet készített belőle Isten hozta, őrnagy úr! címmel
   * 1969-ben Párizsban művével elnyerte a Fekete Humor Nagydíjat
2. **Cím értelmezése**
   * Többes számú tulajdonnév, megjelöli a főszereplő családot
   * Egyéb információt nem árul el a műről, ezért felkelti az olvasó érdeklődését
3. **Műfaja**
   * Kisregény: A novellánál hosszabb, a regénynél rövidebb elbeszélő, epikus alkotás.
   * Tragikomédia: Olyan színpadra szánt műfaj, amely a tragédia és a komédia határán áll. A két pólus erősítheti vagy kiolthatja egymást.
   * A műre jellemző a groteszk szemlélet

Esztétikai minőség, a komikumnak az a fajtája, amelyben szélsőségesen össze nem illő dolgokat párosítanak, pl.szép, kedves-rút, gonosz. Hatása a tragédia és a komédia határán áll.

1. **Témája:**
   * Látszólag nem a háború, a front, hanem a hátország a téma.
   * Viszont a Tót család sorsában a háború embertelensége jelenik meg.
   * Az író eszköze a deformáció: A valóság jelenségeitől fokozottan eltérő alkotói eljárás, ami egyre nagyobb teret enged a fantasztikum elemeinek. Pl: Tót Lajos és a család szokásainak deformálódása 🡪 éppen ez a háború lényege, a teljes kiszolgáltatottság. Senki sem azt teszi, amit akar.
2. **Helyszín, idő:**
   * Reális, valós helyszínen játszódik: Mátraszentanna
   * Az idő: a második világháború idején játszódik, két hét eseményeit mutatja be
3. **Szerkezete:**

* A cselekmény két szálon fut: **1**. Tót Gyula története, amely a levelekből és a visszaemlékezésekből derül ki (múlt). **2**. A család története, amely az olvasó előtt zajlik. (jelen)
* A művet 4 fejezetre osztotta Örkény
* Az első rész az első két fejezet: Az előkészületek, valamint az őrnagy érkezésének első napja.
* A második rész 13 nap deformációjának története.
* A mű egyik narrátora a gyengeelméjű postás, Gyuri atyus.

1. **A szereplők jellemzése**
   * Tót Lajos:
     + A falu tekintélyes embere, tűzoltó parancsnok.
     + Mindenki tiszteli, családja rajongással veszi körül.
     + Az őrnagy ellenfelet lát benne, ezért fokról fokra töri meg egyéniségét.
     + Kezdetben csak szokásairól kellet lemondania, majd a dobozolásba való csatlakozásakor akaratát is megtöri az őrnagy.
     + A mű tetőpontja, amikor Tót Lajos gondolati szabadságát is elveszíti 🡪 csipogó a szájában
     + Megtöréséhez az őrnagy a családját használja fel.
     + A mű végén Tót megszökik, tipikus reakció a háború idején 🡪 életben maradni, kivárni és átmenteni a régi életből, amit csak lehet
   * Őrnagy (Varró őrnagy):
     + A háború áldozata, háborús beteg, ő is a gépezet egy fogaskereke.
     + Nagyszerűen manipulál, visszaél pozíciójával.
     + Láthatóan kisebbségi komplexussal küzd 🡪 zavarja, hogy Tóth magasabb nála – fejébe kell húzni a sisakot
     + Megzavarja a család hierarchiáját, átveszi Tót helyét a családban. Hiszen az őrnagy érkezése előtt Tót magasodott zsarnokként a családja fölé
     + Tót megtörése az egyik fő cselekményszál a műben, fokozatosan töri meg egyéniségét.
     + Örkény szerint az őrnagy és Tót nem kizárják, hanem feltételezik egymást. Mintha egy személyiség két oldala lennének. „Egy személyben zsarnokok és áldozatok vagyunk […] Hitem szerint az őrnagy és a tűzoltóparancsnok valójában egy személy.”
   * Mariska és Ágika:
     + Mindketten könnyen befolyásolhatóak.
     + Egyetlen mentségük, hogy mindent Gyulaért tesznek.
     + Kiszolgálják a zsarnokot.
     + Akaratukon kívül lesznek az őrnagy szövetségesei Tót megalázásában
     + A végsőkig alkalmazkodnak.
   * Postás:
     + (Gyuri atyus)
     + Az őrnagy párja, ő is manipulál 🡪 csak azokat a jó híreket közvetíti, a család így nem értesül Gyula haláláról. Minden tettük hiábavaló, hiszen egy halottért hoznak áldozatokat 🡪 GROTESZK elem
     + A műben ő is egy narrátor.
2. **Mondanivalója:**
   * A mű egyik alapkérdése: Hogyan lehet egyik napról a másikra áldozattá válni?
   * A háború nem csak a fronton harcolók életét befolyásolja, de a hátországban élőkét is. Szemlélete különleges, mert megmutatja, hogy a harc nemcsak a fronton zajlik, hanem a hátországban is.
   * Rámutat arra is, hogy a zsarnokságot önként vállaló közeg maga termeli ki a zsarnokot.
   * A mű egyik fő mondanivalója, hogy a szorongatott helyzetből „az ember egyetlen kiútja a tett.”